Publication: Magyar Közlöny
Issue: MK-2007-152 (Year: 2007, Number: 152)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1113

3. Újszövetség 3.1. Az Evangéliumok Keresztelõ János élete és munkássága. Jézus Krisztus földi életének eseményei, tanítása. Ismerje fõbb tanításait (hegyi beszéd, megbocsátás, imádkozás, tanítványság, Jézus követése, Isten országáról szóló példázatok), és tudja vonatkoztatni azokat a keresztény hívõ életre. Ismerje Nikodémus és a szamáriai asszony Jézussal való beszélgetésének szellemi tartalmát. Az apostolok elhívása. Legyen tisztában Jézus Krisztus helyettesítõ és engesztelõ áldozatának jelentõségével. 3.2. Az Apostolok cselekedetei A Szent Lélek kiáradása . Legyen tisztában a Pünkösd eseményének jelentõségével. Ismerje Pál apostol életútját és szolgálatának jelentõségét. Ismerjen a Pünkösdre utaló ószövetségi próféciát. 3.3. Az újszövetségi levelek Ismerje Pál apostol levelei közül rómaiakhoz, korinthusiakhoz, efézusiakhoz, valamint a Zsidókhoz írt levél tartalmát és fõbb üzeneteit. Az apostoli levelek tartalmának ismerete. Legyen képes összehasonlítani az ószövetségi áldozatokat és a papi szolgálatot Jézus Krisztus áldozatával és fõpapi szolgálatával a Zsidókhoz írt levél alapján. Tudja bemutatni Jézus Krisztus megdicsõülését, valamint a törvény és a kegyelem viszonyát Pál leveleiben. 3.4. A Jelenések könyve Tudja értelmezni a hét gyülekezetnek adott üzeneteket. Legyen tisztában az utolsó idõk eseményeivel (Antikrisztus uralma, Krisztus visszajövetele, az ezeréves királyság és az örökkévalóság). Legyen képes összekapcsolni az utolsó idõk eseményeit az ószövetségi próféciákkal és Jézus utolsó idõkrõl szóló tanításával.

Source: https://magyarkozlony.hu/hivatalos-lapok/9887b0add92c599a9016352876b44d37391be8be/dokumentumok/360fc5fc205a4861274d74f9a88ae0fed0392893/letoltes